title: Sklep Sveta z dne 16. novembra 2007 o dogodku Evropska kulturna prestolnica leta 2011

text:
               24.11.2007

               SL

               Uradni list Evropske unije

               C 282/15

      SKLEP SVETA

   z dne 16. novembra 2007
   o dogodku Evropska kulturna prestolnica leta 2011
   (2007/C 282/11)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti člena 14 Sklepa,
   ob upoštevanju poročila, ki ga je izbirni svet septembra 2007 predložil Komisiji, Evropskemu parlamentu in Svetu v skladu s členom 14(2) Sklepa št. 1622/2006/ES,
   ob upoštevanju, da so v celoti izpolnjena merila, navedena v členu 14(3) Sklepa št. 1622/2006/ES,
   ob upoštevanju priporočila Komisije z dne 23. oktobra 2007 –
   SKLENIL:
   Člen 1
   Turku in Talin sta v skladu s členom 14 Sklepa št. 1622/2006/ES imenovana za „Evropsko prestolnico kulture leta 2011“.
   Člen 2
   Imenovani mesti sprejmeta potrebne ukrepe za zagotovitev učinkovitega izvajanja člena 3 Sklepa št. 1622/2006/ES.

      V Bruslju, 16. novembra 2007

            Za Svet

            Predsednica

         I. PIRES DE LIMA

      (1)  UL L 304, 3.11.2006, str. 1.


title: Sklep Sveta z dne 22. decembra 2009 o imenovanju treh poljskih članov in dveh poljskih nadomestnih članov Odbora regij

text:
               31.12.2009

               SL

               Uradni list Evropske unije

               L 353/68

      SKLEP SVETA

   z dne 22. decembra 2009
   o imenovanju treh poljskih članov in dveh poljskih nadomestnih članov Odbora regij
   (2009/1025/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga poljske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandatov Rafala DUTKIEWICZA, Krzysztofa SZYMAŃSKEGA in Brunona SYNAKA so se sprostila tri mesta članov Odbora regij. Zaradi izteka mandata Norberta OBRYCKEGA se je sprostilo mesto nadomestnega člana Odbora regij. Mesto nadomestnega člana se je sprostilo zaradi imenovanja Konstantyja DOMBROWICZA za člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člane:

                           —

                           Konstanty DOMBROWICZ, prezydent miasta Bydgoszczy (sprememba mandata),

                           —

                           Marcin JABŁOŃSKI, marszałek województwa lubuskiego,

                           —

                           Jan KOZŁOWSKI, marszałek województwa pomorskiego

                     in

               (b)

               za nadomestna člana:

                           —

                           Władysław HUSEJKO, marszałek województwa zachodniopomorskiego,

                           —

                           Elżbieta RUSIELEWICZ, radna miasta Bydgoszczy.

         Člen 2
   Ta sklep začne učinkovati na dan sprejetja.

      V Bruslju, 22. decembra 2009

            Za Svet

            Predsednik

         A. CARLGREN

      (1)  UL L 56, 25.2.2006, str. 75.


title: 2010/230/: Sklep Komisije z dne 23. aprila 2010 o financiranju delovnega programa 2010 o usposabljanju na področju varnosti hrane in krme ter zdravja in dobrega počutja živali v okviru programa Boljše usposabljanje za varnejšo hrano

text:
               24.4.2010

               SL

               Uradni list Evropske unije

               L 104/60

         SKLEP KOMISIJE
   z dne 23. aprila 2010
   o financiranju delovnega programa 2010 o usposabljanju na področju varnosti hrane in krme ter zdravja in dobrega počutja živali v okviru programa „Boljše usposabljanje za varnejšo hrano“
   (2010/230/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljevanju: finančna uredba), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (3), in zlasti člena 12(3) Uredbe,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (4), ter zlasti člena 66(1)(b) in (c) Uredbe,
   ob upoštevanju naslednjega:

               (1)

               Uredba (ES) št. 882/2004 določa splošna pravila za izvajanje uradnega nadzora, da se zagotovi preverjanje skladnosti s pravili, ki se nanašajo zlasti na preprečevanje, odstranjevanje ali zmanjševanje sprejemljivih stopenj tveganja za ljudi in živali, zagotavljanje poštenih praks v trgovini s krmo in živili ter zaščito interesov potrošnikov. Člen 51 navedene uredbe določa, da Komisija lahko organizira tečaje usposabljanja za osebje pristojnih organov držav članic, odgovornih za uradni nadzor iz navedene uredbe, na katerih lahko sodelujejo udeleženci iz tretjih držav, zlasti držav v razvoju. Ti tečaji lahko zajemajo zlasti usposabljanje o zakonodaji Unije o krmi in živilih ter pravilih o zdravstvenem varstvu in dobrem počutju živali.

               (2)

               Komisija je oblikovala program „Boljše usposabljanje za varnejšo hrano“, da bi dosegla cilje iz Uredbe (ES) št. 882/2004. Sporočilo Komisije COM(2006) 519 konč. (5) ugotavlja možnosti za organizacijo usposabljanja v prihodnosti.

               (3)

               Delovni program 2010 za izvajanje programa „Boljše usposabljanje za varnejšo hrano“ je zato treba sprejeti.

               (4)

               S Sklepom Komisije 2004/858/ES z dne 15. decembra 2004 o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003 (6) je bila ustanovljena Izvajalska agencija za zdravje in potrošnike („Agencija“).

               (5)

               Poleg tega je bila Agencija z Odločbo Komisije C(2008) 4943 z dne 9. septembra 2008 pooblaščena za izvajanje nekaterih vodstvenih nalog in nalog izvajanja programa, ki se nanašajo na ukrepe usposabljanja glede varnosti hrane iz Uredbe (ES) št. 882/2004. Subvencija za delovanje za leto 2010 za financiranje dejavnosti, povezane s programom „Boljše usposabljanje za varnejšo hrano“, bi zato morala biti dodeljena Agenciji.

               (6)

               Zaradi dovolj natančnega okvira delovnega programa 2010 je ta sklep o financiranju v smislu člena 90 izvedbenih pravil.

               (7)

               Za uporabo tega sklepa je primerno, da se opredeli izraz „bistvena sprememba“ v smislu člena 90(4) izvedbenih pravil.

               (8)

               V skladu s členom 83 Uredbe (ES, Euratom) št. 1605/2002 morajo biti potrditev, odobritev in plačilo izdatkov izvedeni v rokih, določenih v izvedbenih pravilih. Navedena pravila prav tako opredeljujejo okoliščine, v katerih so upniki, ki prejmejo plačilo z zamudo, upravičeni do zamudnih obresti v breme proračunske postavke, iz katere je bila plačana glavnica.

               (9)

               Ta sklep mora zato določati pravila o plačilu zamudnih obresti zaradi zapadlih plačil, povezanih z ukrepi iz delovnega programa 2010 –

         SPREJELA NASLEDNJI SKLEP:
   Člen 1
   Delovni program 2010 za izvajanje programa „Boljše usposabljanje za varnejšo hrano“ iz Priloge se s tem sprejme. Ta delovni program je sklep o financiranju v smislu člena 75 finančne uredbe.
   Člen 2
   1.   Skupni znesek finančnega prispevka Komisije za izvajanje delovnega programa znaša 15 370 000 EUR in ga je treba financirati iz naslednjih proračunskih vrstic splošnega proračuna Evropske unije za leto 2010:

               (a)

               :

               proračunska vrstica št. 17 04 07 01

               :

               14 000 000 EUR;

               (b)

               :

               proračunska vrstica št. 17 01 04 05

               :

               260 000 EUR;

               (c)

               :

               proračunska vrstica št. 17 01 04 31

               :

               1 110 000 EUR.

         2.   Znesek iz odstavka 1(c) se plača Izvajalski agenciji za zdravje in potrošnike in predstavlja subvencijo za delovanje.
   3.   Zamudne obresti zaradi zapadlega plačila se prav tako lahko plačajo iz istih proračunskih vrstic, v skladu s členom 83 Uredbe (ES, Euratom) št. 1605/2002.
   Člen 3
   Skupne spremembe sredstev, namenjenih za posebne ukrepe, zajete v delovnem programu, ki ne presegajo 20 % najvišjega finančnega prispevka iz člena 2(1), se ne štejejo za spremembe bistvenega pomena v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj delovnega programa.
   Odredbodajalec lahko sprejme take spremembe v skladu z načeli dobrega finančnega poslovodenja in načela proporcionalnosti.

      V Bruslju, 23. aprila 2010

            Za Komisijo

            Predsednik

         José Manuel BARROSO

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.

      (3)  UL L 11, 16.1.2003, str. 1.

      (4)  UL L 165, 30.4.2004, str. 1.

      (5)  SEC(2006) 1163 in SEC(2006) 1164, 20.9.2006.

      (6)  UL L 369, 16.12.2004, str. 73.

      PRILOGA

         Delovni program 2010 o usposabljanju na področju varnosti hrane in krme ter zdravja in dobrega počutja živali v okviru programa „Boljše usposabljanje za varnejšo hrano“

      1.1   Uvod

      Ta delovni program vsebuje tri izvedbene ukrepe za leto 2010. Na podlagi ciljev iz Uredbe (ES) št. 882/2004 se razdelijo proračunska sredstva in določijo naslednji glavni ukrepi:

                              1.2

                              Javna naročila (izvedena z neposrednim centraliziranim upravljanjem):

                              1.2.1

                              Usposabljanje: zunanja naročila za izvedbo programa za usposabljanje

                  14 000 000 EUR

                              1.2.2

                              Usposabljanje: letno poročilo, oprema in orodja IT, promocijsko gradivo, informacije in komunikacijska podpora

                  260 000 EUR

                              1.3

                              Drugi ukrepi: subvencija za delovanje za Izvajalsko agencijo za zdravje in potrošnike

                  1 110 000 EUR

                  SKUPAJ

                  15 370 000 EUR

            1.2   Javna naročila

      Celotna proračunska sredstva, v letu 2010 rezervirana za pogodbe o javnih naročilih, znašajo 14 000 000 EUR.
      1.2.1   Usposabljanje: zunanji izvajalci za izvedbo programa za usposabljanje

      PRAVNA PODLAGA
      Uredba (ES) št. 882/2004, člen 51 in člen 66(1)(b)
      PRORAČUNSKA VRSTICA
      Proračunska vrstica: 17 04 07 01
      OKVIRNO ŠTEVILO IN VRSTA PREDVIDENIH NAROČIL
      Za vsako navedeno tehnično vprašanje se sklenejo ena ali več posebnih pogodb za izvajanje storitev. Ocenjuje se, da bo podpisanih 17 pogodb za izvajanje storitev. Zunanji izvajalci večinoma sodelujejo pri organizacijskih in logističnih vprašanjih usposabljanja.
      PREDMET PREDVIDENIH NAROČIL (ČE JE MOGOČE)
      V letu 2010 bodo usposabljanja zajemala naslednje teme:

                  —

                  veterinarski pregledi in pregledi za nadzor varnosti hrane in krme na mejnih kontrolnih točkah (letališčih, pristaniščih ali cestah/železnici),

                  —

                  merila za zoonoze v živilih in mikrobiološka merila,

                  —

                  dobro počutje živali,

                  —

                  fitofarmacevtska sredstva,

                  —

                  zakonodaja o krmi: poudarek na pravilih o higieni krme,

                  —

                  preprečevanje, nadzor in izkoreninjenje transmisivnih spongiformnih encefalopatij,

                  —

                  nadzor proizvodov neživalskega izvora ob uvozu,

                  —

                  sheme kakovosti EU (ekološko kmetijstvo in geografske označbe),

                  —

                  notranja kontrola sistemov uradnega nadzora,

                  —

                  podpora nadzoru Unije v državah članicah in tretjih državah,

                  —

                  RASFF/TRACES v tretjih državah,

                  —

                  analiza gensko spremenjenih organizmov,

                  —

                  pravila Skupnosti o živilih in zahteve za uvoz živil,

                  —

                  diagnoza in nadzor visoko patogene aviarne influence in drugih živalskih bolezni,

                  —

                  druga vprašanja o zdravstvenem varstvu in dobrem počutju živali, varnosti živil in krme, sodelovanje z drugimi mednarodnimi organizacijami pri usposabljanju na področju varnosti živil, konference ter ocene.

            IZVAJANJE
      Izvajalska agencija za zdravje in potrošnike bo upravljala in porabila 13 320 000 EUR (za financiranje ukrepov za varnost živil na podlagi Uredbe (ES) št. 882/2004) (Odločba Komisije 2008/544/ES (1)). Preostalih 680 000 EUR bo Komisija uporabila za program o gensko spremenjenih organizmih, konference in ocene.
      OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA
      Približno med aprilom in junijem, da bodo pogodbe podpisane še leta 2010.
      OKVIRNI ZNESEK ZA JAVNE RAZPISE
      14 000 000 EUR
      1.2.2   Usposabljanje: letno poročilo, oprema in orodja IT, promocijsko gradivo, informacije in komunikacijska podpora

      PRAVNA PODLAGA
      Uredba (ES) št. 882/2004, člen 66(1)(c)
      PRORAČUNSKA VRSTICA
      Proračunska vrstica: 17 01 04 05
      OKVIRNO ŠTEVILO IN VRSTA PREDVIDENIH NAROČIL
      Ocenjuje se, da bodo podpisane tri pogodbe za izvajanje storitev.
      PREDMET PREDVIDENIH NAROČIL (ČE JE MOGOČE)
      Ukrepi, ki so financirani iz tega proračuna, so namenjeni pripravi programov usposabljanja, opreme in orodja za IT in e-učenje, promocijskemu gradivu ter informacijski in komunikacijski podpori.
      IZVAJANJE
      Ta ukrep bo neposredno izvajal GD SANCO.
      OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA
      Približno med aprilom in septembrom.
      OKVIRNI ZNESEK ZA JAVNE RAZPISE
      260 000 EUR
      1.3   Drugi ukrepi: subvencija za delovanje za Izvajalsko agencijo za zdravje in potrošnike

      PRAVNA PODLAGA
      Uredba (ES) št. 58/2003 in zlasti člen 12(3)
      PRORAČUNSKA VRSTICA
      Proračunska vrstica: 17 01 04 31
      ZNESEK
      1 110 000 EUR
      OPIS IN CILJ IZVEDBENEGA UKREPA
      S tem proračunom se financira subvencija za delovanje Agencije za leto 2010, ki se nanaša na programe v „razdelku 2 finančnega okvira“. Iz proračunske vrstice 17 01 04 31 se financira del subvencije za delovanje Agencije za leto 2010, namenjen programu „Boljše usposabljanje za varnejšo hrano“. V skladu s členom 12(3) Uredbe (ES) št. 58/2003 se bo subvencija za delovanje črpala iz finančnih sredstev za programe Unije, ki jih upravlja Agencija. V proračunu za leto 2010 sta bili oblikovani dve ločeni proračunski vrstici za subvencijo, ki se izplača Agenciji, in sicer ena za programe v razdelku 2, druga pa za programe v razdelku 3b finančnih okvirov.

         (1)  UL L 173, 3.7.2008, str. 27.


title: Sklep Evropskega parlamenta (EU) 2017/1648 z dne 27. aprila 2017 o razrešnici glede izvrševanja proračuna Evropske agencije za varnost v letalstvu za proračunsko leto 2015

text:
               29.9.2017

               SL

               Uradni list Evropske unije

               L 252/187

         SKLEP EVROPSKEGA PARLAMENTA (EU) 2017/1648
   z dne 27. aprila 2017
   o razrešnici glede izvrševanja proračuna Evropske agencije za varnost v letalstvu za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost v letalstvu za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za varnost v letalstvu za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0059/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 navedene uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (4), zlasti člena 60 navedene uredbe,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108 navedene uredbe,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A8-0087/2017),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2015,

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 56.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 79, 19.3.2008, str. 1.

      (5)  UL L 328, 7.12.2013, str. 42.